Azért is osztottam meg Veletek ezt, mert nemrég sokat beszélgettünk Juice-zal és Szabolccsal, hogy mire való a flickr, mit is várhatunk tőle. Engem elkeserített a hatalmas számban feltöltött, többnyire igénytelen tartalom (tisztelet a kivételnek!!!), ahol egyre nehezebb megtalálni az értékeset. Ráadásul a képekre adott/kapott vélemények sem igazán arról szólnak, hogy értékes, érdekes, építő véleményt írjunk egymásnak (szintén tisztelet a kivételnek!!!). Ok, beláttam, nem fotó véleményező, hanem fotó megosztó oldalról van szó. Aztán Szabolcs mondott még valamit. Mégpedig azt, hogy ha nem lenne a flickr, nem ismernénk egymást. És ezzel abszolút meg is győzött! A barátságok, kapcsolatok feledtetik minden nyűgömet. :) Ügyesen is lehet használni az Internet és a flickr adta lehetőségeket. Fel lehet venni a kapcsolatot olyan emberekkel, akikkel soha nem találkoznánk személyesen, láthatjuk olyan országokból származó alkotók képeit, ahova lehet sosem jutunk el. Úgyhogy maradok a flickr-en és tag-elem a fotóim, hogy rájuk találhassanak. Tegyétek Ti is ezt Pajtások! :)